O idioma oficial d'Austria ye l'alemán, parlato por un 88,6% d'a población, seguito por o turco (2,3%), serbio (2,2%), crovate (1,6%), hongaro (0,5%) y bosnio (0,4%).[9] Una important minoría de fablants d'o eslovén vive en os estatos federals austriacos de Carintia y Estiria, estando arredol de 14.000 presonas (seguntes o censo oficial austriaco; dica 50.000 seguntes atras fuents no oficials). En o estato mas oriental, Burgenland (d'antis mas parti hongara d'o Imperio austro-hongaro), arredol de 20.000 ciudadans austriacos parlan hongaro y bells 30.000 parlan crovate. D'a resta de austriacos que son descendients de no-austriacos, a mayor parti tienen o suyo orichen en os países mugants, mas que mas en países de l'antigo bloque de l'este. Os ditos "treballadors huespedes" (en alemán Gastarbeiter) y os suyos descendients, asinas como os refuchiatos d'a guerra de Yugoslavia y atros conflictos, fan tamién parti d'una important minoría en Austria. Dende l'anyo 1994 os chitans tamién son reconoixitos como una minoría etnica en o país.